RO
22.7.2022
Jurnalul Oficial al Uniunii Europene
C 281/13
Compoziția chimică a țesuturilor comestibile ale cărnii „Katsikaki Limnou” diferă de cea a iezilor din alte părți ale Greciei, care au o valoare medie a grăsimii de 1,2 % față de 6,9 % în cazul „Katsikaki Limnou”.
3.3.
Hrană pentru animale (doar în cazul produselor de origine animală) și materii prime (doar în cazul produselor prelucrate) Iezii se nasc între sfârșitul lunii noiembrie și sfârșitul lunii februarie.
Ei sunt alăptați timp de 45-60 de zile.
La sfârșitul acestei perioade, iezii sunt obișnuiți să consume nutreț grosier folosindu-se furaje de adaptare, constând în hrană grosieră, cum ar fi fânul din cereale și leguminoasele produse pe plan local.
După înțărcare, există, de obicei, în primăvară o perioadă de 1-2 luni când iezii pasc împreună cu caprele adulte.
Caprele crescute în Limnos și Agios Efstratios provin din populațiile locale rezultate din încrucișările naturale ale rasei Capra prisca, care este indigenă în Grecia.
Caprele sunt mici și adaptate microclimatului și mediului din insulele Limnos și Agios Efstratios.
Alimentația caprelor se bazează în mare parte pe pășunatul liber pe pășunile din aria geografică specifică.
Alimentația caprelor include și amestecuri suplimentare care conțin, de regulă, produse derivate din cereale, leguminoase, paie de cereale (în principal grâu dur), trifoi și produse oleaginoase, care sunt produse în principal în aria geografică delimitată, vitamine și oligoelemente.
3.4.
Etape specifice ale producției care trebuie să se desfășoare în aria geografică delimitată Denumirea „Katsikaki Limnou” poate fi utilizată exclusiv pentru iezii născuți, crescuți și sacrificați în aria delimitată.
Aceasta include sângerarea, jupuirea și eviscerarea.
Caprele din care s-au născut iezii sunt și ele la rândul lor născute și crescute în aria geografică delimitată.
3.5.
Norme specifice privind felierea, răzuirea, ambalarea etc. a produsului la care se referă denumirea înregistrată —
3.6.
Norme specifice privind etichetarea produsului la care se referă denumirea înregistrată În plus față de cerințele de etichetare stabilite în legislația națională și în legislația UE, indiferent de modul de prezentare a produsului la vânzare (întreg, în semicarcasă sau tranșat), pe carnea „Katsikaki Limnou” se aplică logoul special următor:
Logoul de mai sus trebuie să fie însoțit de un număr de cod de identificare a animalului și a exploatației din care provine carcasa, precum și de data sacrificării.
Numărul codului este format din: — codul numeric corespunzător exploatației în care au fost produse animalele; — codul de identitate al animalului viu corespunzător carcasei; — data sacrificării.
De exemplu, o carcasă dintr-o exploatație cu numărul de cod EL8330**** și cu numărul de animal viu 002, sacrificat la 01/12/2020, va primi codul unic 8330****002-01/12/2020.